Mons Bendixen

Mons Bendixen (født 25. mars 1964 på Levanger) er en norsk sosialpsykolog. Han er professor ved Psykologisk institutt, NTNU i Trondheim. Hans hovedfelt er evolusjonær sosialpsykologi, med forskning på seksuell trakassering, konflikter og vold i nære relasjoner, antisosial og aggressiv atferd, sosial utestengning.Bendixens NTNU-profilside

Bendixen har sin utdanning fra Universitetet i Bergen (UiB) og det tidligere Universitetet i Trondheim (nå integrert i NTNU). 

I 1991 var han ferdig utdannet cand.polit. ved Psykologisk institutt, Universitetet i Trondheim med avhandlingen Representasjon av spatiale relasjoner : bruk av figurer vs. tekst ved menyseleksjon. (ikke fulltekst)

I 2006 fikk han sin ph.d.-grad ved Universitetet i Bergen med avhandlingen Antisocial behaviour in early adolescence: methodological and substantive issues. (ikke fulltekst)

Etter avsluttet cand.polit.-studium arbeidet han ved Oppsøkende avdeling, Bergen kommune til han begynte på sin doktorgrad i 1993.

Etter et år som forsker ved Trondheim politidistrikt har han, siden 1999, vært førsteamanuensis ved Psykologisk institutt, NTNU.

Han arbeider mye sammen med sin kollega Leif Edward Ottesen Kennair innenfor temaet seksuell trakassering blant skoleelever, og sjalusi og feiltolkning av seksuelle signaler. Enkelte av Kennair og Bendixens arbeider har fått mye oppmerksomhet i media.Eksempel på omtale, fra GEMINI.no: Wolden, Grete (2. august 2016) «Menn mest sjalu på sex – kvinner på følelser» 

I 2015 fikk Bendixen og Kennair, sammen med forsker Trond Viggo Grøntvedt, i oppdrag av Barne-, likestillings- og inkluderingsdepartementet å skrive en oppdatert kunnskapsstatus om seksuell trakassering blant unge. Kunnskapsstatusen gir en oversikt over nordisk forskning for perioden 2007–2015.En oppdatert kunnskapsstatus om seksuell trakassering blant elever i ungdomsskolen og videregående opplæring

 Bibliografi (utvalg) 

 Referanser 

 Kilder 
 Bendixens profilside, NTNU
 Om Bendixen på nettstedet for Det psykologiske fakultet, Universitetet i Bergen (UiB) 
 UiBs omtale av Bendixen i forbindelse med prøveforelesningen i 2006

Kategori:Norske sosialpsykologer
Kategori:Førsteamanuenser ved NTNU
Kategori:Personer fra Levanger kommune
Kategori:Fødsler i 1964